b'\n_START_ARTICLE_\nV\xc3\xa4nersborg\n_START_SECTION_\nKasaysayan\n_START_PARAGRAPH_\nNoong mga katapusan ng Gitnang Kapanahunan, isang pamilihan ang itinatag sa Br\xc3\xa4tte sa may katimugang dulong bahagi ng Vassbotten (pinakatimog na bahagi ng V\xc3\xa4nern), na sa kasalukuyang timog ng V\xc3\xa4nersborg. Ang pamayanan ay may mga sementadong kalsada na pinalilibutan ng mga kabahayan at kabukiran at noong 1580, ito ay pinagkalooban ng karapatang pambayan. Ngunit ang mga lupang-sakop nito ay hindi naging angkop sa pagdadala ng mga kalakal dahil sa pagbabanlik ng daungan nito, na naging mahirap upang mapangalagaan ang mga kalakal. Kaya noong 1644, ilinipat ang bayan sa layong 3\xc2\xbd kilometro hilaga ng Huvudn\xc3\xa4set, at ang bagong bayan ng V\xc3\xa4nersborg ay naitatag kahit may pag-aatubili sa mga mamamayan._NEWLINE_Ang pangalan ng "V\xc3\xa4nersborg" ay nangangahulugang "kuta sa V\xc3\xa4nern". Ito ay nanggaling sa kutang itinayo noong 1644 upang sanggalan ang bayan. Ang kutamaya din ay noon pa mang taong 1644, na isinasalarawan ang isang ginintuang daong (isang bojort) na may dalawang watawat ng Suwesya._NEWLINE_Noong mga 1800, ang V\xc3\xa4nersborg ay may santauhang 1,500 mamamayan. Ang V\xc3\xa4nersborg ay naging isang dako kung saan linululan ang mga inaangkat ng mga daong patungong Talon ng Trollh\xc3\xa4ttan (at pabalik) at nagpapatuloy sa Gotemburgo at sa ibang pang pook. Ang Agusan ng Haring Carlos ay binuksan noong 1778 sa pagitan ng V\xc3\xa4nersborg at Trollh\xc3\xa4ttan na siyang ikinaigsi ng pagbubuhat ng daong sa lupa. Binuksan naman noong 1800 ang Agusan ng Trollh\xc3\xa4tte na kung saan sa pamamagitan ng mga tarangkahang pantubig nito ay maaari nang tumungo ang mga daong sa pagitan ng V\xc3\xa4nern at ng dagat. Ang alulusan sa pagitan ng Vanern at Gotemburgo ay naging mahalagga sa pag-unlad ng bayan._NEWLINE_Natupok ng apoy ang karamihan ng mga kabahayang gawa sa kahoy noong 1834. Muling itinayo ang bayan na may daang nakapatayo at nakapahalang na magpasahanggang ngayon ay katangi-tangi sa V\xc3\xa4nersborg._NEWLINE_Ang Torpaskolan (mataas na paaralan) ay unang binuksan noong 1965 at pinalitan naman ng Nya Torpaskolan noong 2011. Ang Arena ng V\xc3\xa4nersborg ay binuksan noong 2009.\n_START_SECTION_\nAgimat\n_START_PARAGRAPH_\nAng pagkikimot, pangangalakal, pag-aangkat at ang dati nitong katayuan bilang punungbayan ng Lalawigan ng \xc3\x84lvsborgs ay nakatulong sa pagpapaunlad ng V\xc3\xa4nersborg. Simula noong mga ika-17 dantaon, karamihan sa mamamayan nito ay mga tagapangasiwa, mangangalakal, at mga bihasang manggagawa at mangingimot. Sa kasalukuyan ang bayan ay bantog sa mga maypagawa ukol sa mahugnay na aghimuing agsikapan, AP, katuruan at bihasang paglilingkod. Ang pangangasiwang pambayan ay mayroon pa ring mahalagang gampanin.\n_START_SECTION_\nKaturuan\n_START_PARAGRAPH_\nMaraming mga paaralan sa V\xc3\xa4nersborg. Kabilang dito ang Torpaskolan, T\xc3\xa4rnanskolan, V\xc3\xa4nerskolan, Mataas na Paaralan ng Birger Sj\xc3\xb6berg at pati na rin ang paaralang ng Fridaskolan.\n_START_SECTION_\nPalakasan\n_START_PARAGRAPH_\nAng kapisanang pang-bandy na IFK V\xc3\xa4nersborg ay lumalaban sa pinakamataas na hanay ng Elitserien at ang Bl\xc3\xa5suts BK naman ay kadalasang lumalaban sa susunod na mababang hanay ng Allsvenskan. Ang Arena ng V\xc3\xa4nersborg ay isang panloob na arena sa palakasang bandy. Gumawa ng ingay ang Arena ng V\xc3\xa4nersborg dahil lumabis ang paggugol sa pagpapatayo nito na umabot sa 300,000,000.00 SEK o higit pa._NEWLINE_Pinaunlakan ng V\xc3\xa4nersborg ang Pandaigdigang Kampeonato ng Bandy ng 2013 sa pangkat panlalaki. Sa pangalawang pagkakataon, ang Pangkat A ay isang hiwalay na pangyayari. Sa susunod na mangyayaring palaro sa 2019, magiging kasali na ang dalawang pangkat.\n_START_SECTION_\nPook\n_START_PARAGRAPH_\nAng V\xc3\xa4nersborg ay binubuo ng maraming maliliit at malalaking mga kapookan: Onsj\xc3\xb6, Mariedal, Bl\xc3\xa5sut, Varg\xc3\xb6n, Lilleskog, Korseberg, Torpa, Nordstan, Restad at \xc3\x96xnered.\n_START_SECTION_\nBanwahan\n_START_PARAGRAPH_\nNoong Nobyembre 22, 2010, nagbitiw sa tungkulin ang punong-bayan ng V\xc3\xa4nersborg na si Lars-G\xc3\xb6ran Ljunggren (Sosyaldemokrata) dahil sa pagkasangkot sa dalawang alingasngas ng Arena ng V\xc3\xa4nersborg kung saan lubos na lumabis ang paggugol nito sa naunang pagtataya, at sa kasunduan nito sa Toppfrys na siniyasat ng Samahang Europeo. Nanilbihan si Ljunggren nang 30 taon sa Sangguniang Lungsod ng V\xc3\xa4nersborg, at nang tatlo\'t kalahating taon bilang punong-bayan. Noong 2011, sinundan siya ng isang Konserbador na banwahanin na si Gunnar Lidell. Simula noong halalan ng 2014, si Marie Dahlin ang punong-bayan, isang Sosyaldemokrato.\n_START_SECTION_\nBantog na mga mamamayan\n_START_PARAGRAPH_\nAng makatang si Birger Sj\xc3\xb6berg (1885\xe2\x80\x931929) ay ipinanganak sa V\xc3\xa4nersborg. Nagsulat siya ng mga paghahanga ukol sa V\xc3\xa4nersborg, lalo na sa Fridas bok (1922), kung saan makikita ang paghahambing na "V\xc3\xa4nersborg \xe2\x80\x93 ang maliit na Paris". Ang Skr\xc3\xa4ckleparken ay isang liwasan sa kahilagaang bahagi ng V\xc3\xa4nersborg. Nagbibigay ito ng magandang tanawin ng lawa ng V\xc3\xa4nern at dito rin matatagpuan ang bantayog ng Ragnar._NEWLINE_Ang kilalang manunuklas at mangangalakal na Suweko na si Axel Eriksson ay ipinanganak din sa V\xc3\xa4nersborg. Itinatanghal sa Museong Pambayan ang kalipunan ng mga ibon mula sa timog-kanluraning Aprika na kinalap din ni Eriksson._NEWLINE_Isa sa mga kasapi ng pangkat-mang-aawit ng Junip na si Jos\xc3\xa9 Gonz\xc3\xa1lez ay lumaki rin sa V\xc3\xa4nersborg._NEWLINE_Ang mang-aawit na si Agnes Carlsson ay ipinanganak sa V\xc3\xa4nersborg._NEWLINE_Ang pangkat-mang-aawit na punk rock na Division of Laura Lee ay nagmula sa V\xc3\xa4nersborg._NEWLINE_Ang tagalalang ng pelikulang Hip Hop na si Tommy Black ay ipinanganak sa V\xc3\xa4nersborg.'